ચિરા બજાર વિસ્તારમાં પ્રીતિ ગવ્હાણે પટેલ મહારાષ્ટ્ર નવનિર્માણ સેના તરફથી ચૂંટણી લડી રહ્યાં છે. આમ તો આ વિસ્તાર શિવસેનાનો ગઢ માનવામાં આવે છે પણ પ્રીતિ પટેલનું કહેવું છે કે ગુજરાતી અને મરાઠી વોટોનું કોમ્બિનેશન તેમને જિતાડવામાં મદદ કરશે. શિવસેનાએ પ્રીતિ પટેલ સામે મીના કાંબલીને ઊભાં રાખ્યાં છે. પ્રીતિ ગવ્હાણેનું કહેવું છે કે આ વિસ્તારમાં ટ્રાફિકનો મુદ્દો ખૂબ મહત્ત્વનો છે અને આ મુદ્દાનું સમાધાન મનસે જ લાવી શકે એમ છે એટલે તેઓ જ જીતીને આવશે એવો તેમને વિશ્વાસ છે.